มันนี่ทูเดย์
เอสเอ็มอีแบงก์ปล่อยกู้กระฉูด
3 เม.ย. 2558

เอสเอ็มอีแบงก์ปล่อยกู้กระฉูด
นางสาลินี วังตาล ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า เดือน มี.ค.ที่ผ่านมา ธนาคารปล่อยสินเชื่อเพิ่มขึ้น 4,000 ล้านบาท เพิ่มขึ้น 2 เท่าจาก 2 เดือนแรกที่ปล่อยกู้ได้เฉลี่ยเดือนละ 1,600-1,700 ล้านบาท ซึ่งเป็นผลจากความร่วมมือกับพันธมิตร คือ กระทรวงอุตสาหกรรม สมาพันธ์เอสเอ็มอีไทยที่ช่วยคัดกรองลูกค้าที่ดีมาให้ธนาคาร ทำให้สิ้นปีจะปล่อยกู้เพิ่มได้ตามเป้าหมาย 4 หมื่นล้านบาท
ขณะที่แผนฟื้นฟูกิจการของธนาคารยังเป็นไปตามที่คณะกรรมการนโยบายและกำกับดูแลรัฐวิสาหกิจ (คนร.) กำหนดไว้ สามารถลดหนี้ที่ไม่ก่อให้เกิดรายได้ หรือเอ็นพีแอล ลงอย่างต่อเนื่อง 
“การเร่งปล่อยสินเชื่อจนเดือน มี.ค.ขยายตัว 2 เท่ากว่า ทำให้มีความเป็นห่วงว่าจะทำให้มีเอ็นพีแอลเพิ่มขึ้นหรือไม่ แต่เนื่องจากมีพันธมิตรธนาคารช่วยคัดกรองลูกค้าที่ดีมาก่อนที่จะรับคำขอกู้ทำให้หมดกังวล” นางสาลินี กล่าว